# **Handout – Gruppeopgave – Partiernes tilknytning til ideologierne**

OBS: For at løse denne opgave skal du anvende dine noter fra grundforløbet

**Opgave A:**

Trin 1: Find dine noter om ideologier fra grundforløbet frem på din skærm.

Trin 2: Sammenligning nu hvad i hver især har skrevet til de tre ideologier: Liberalisme, konservatisme og socialisme

**Opgave B:**

Trin 1: Forsøg på baggrund af jeres noter om ideologierne samt udsagnene fra partierne, at afgøre hvilken ideologi hvert parti har rod i.

|  |  |  |
| --- | --- | --- |
| **Parti** | **Udsagn** | **Hvilken ideologi er de forankret i?** |
| Socialdemokratiet | At sikre mennesker uanset social, religiøs eller etnisk baggrund retten til og mulighederne for at leve og være aktive medborgere i et retfærdigt demokratisk samfund med social, miljømæssig og økonomisk bæredygtighed . At udbrede demokrati, demokratisk socialisme, global lighed, international solidaritet og sikkerhed |  |
| Venstre | Fri markedsøkonomi er et ubetinget gode – både fordi den mest effektivt kan opfylde menneskers individuelle ønsker og behov, og fordi den enkelte har en grundlæggende ret til frit at handle og indgå aftaler med andre mennesker. |  |
| Konservative Folkeparti | Et parti, der tager udgangspunkt i det givne og vil udvikle samfundet baseret på viden og erfaring frem for at revolutionere på baggrund af tro og ideologi. |  |
| SF | Vi arbejder for et velfærdssamfund, hvor alle danskere har lige adgang til gode sygehuse, gratis uddannelse, en værdig ældreomsorg og gode daginstitutioner. |  |
| Liberal Alliance | Vi har fire mærkesager: Lavere skat, øget vækst, mere effektivitet i den offentlige sektor og mere personlig frihed |  |
| Radikale Venstre | Vi vil arbejde for at løse de grundlæggende globale problemer: Ødelæggelsen af naturen som livsgrundlag, ufred mellem mennesker, uret, fattigdom, overbefolkning og manglende demokrati. |  |
| Enhedslisten | Vi arbejder for et samfund, hvor frihed, solidaritet, lige vilkår for alle og hensynet til naturen er sat i centrum - et socialistisk samfund. |  |
| Dansk folkeparti | Familien er grundlaget for et velfungerende samfund.  Vores fortid, historie og arv er vores styrke, kun med denne kan vi møde fremtiden styrket. 1000 års kristne samhørighed har dannet samfundets værdigrundlag, derfor er Danmark et land med religionsfrihed og åbenhed overfor andre religioner. |  |
| Nye Borgerlige | Danmark er danskernes land, og borgerne skal have mulighed for at leve i et trygt retssamfund, der udvikler sig i overensstemmelse med dansk kultur. |  |
| Moderaterne | Sænke skatten – mest i bunden, men også i toppen. Samtidig Indføre en ‘top-top-skat’.  Gør det lettere for kvalificeret udenlandsk arbejdskraft at få arbejds- og opholdstilladelse i Danmark |  |
| Danmarksdemokraterne | Når man kommer til Danmark som udlænding, så skal man indrette sig efter vores kultur og vores samfund.  Samtidig er det vigtigt for os, at klimapolitikken ikke bliver erhvervsfjendsk. Vi går ind for den grønne omstilling, men det skal være på en måde, hvor vi bevarer både virksomhederne og arbejdspladserne i Danmark |  |